Solnedgang

Solnedgang, også kalt solefall og soleglad,  er den tiden på døgnet da solen om kvelden går ned, og den øverste kanten av solskiven forsvinner under horisonten i vest.

Langs den samme breddegraden vil tiden for solnedgang finne sted fire minutter senere for hver lengdegrad vestover og fire minutter tidligere for hver lengdegrad østover. I Norge er det tidligste tidspunktet for solnedgangen i midten av desember — klokken 15:11 i Oslo, klokken 15:28 i Bergen og klokken 14:31 i Trondheim. I Tromsø går solen ned klokken 12:00 26. november og går opp på nyåret. Det seneste tidspunktet for solnedgang i Norge er like før jonsok, da solen går ned klokken 22:44 i Oslo, klokken 23:11 i Bergen og klokken 23:38 i Trondheim (klokkeslett etter sommertid). Tromsø har midnattssol fra 17. mai.

Denne tiden på døgnet må ikke forveksles med skumring da det blir mørkt etter at solen er gått ned.

Når solen står lavt på himmelen får solstrålene lengre vei gjennom atmosfæren, og lyset blir rødlig. Fargene i lyset har ulik bølgelengde og brytes og spres ulikt. Mens de blå fargene bøyes vekk, vil de røde og gule, som brytes minst, nå fram til oss.NRK 2020: Derfor er himmelen så fargerikNRK 2015: Himmelen eksploderer i fargerha-halden.no2015: Derfor får himmelen så fine farger Partikler, vann, iskrystaller og forurensning i atmosfæren spiller inn på hvor sterke fargene på himmelen blir.

 Se også 
 Soloppgang

 Referanser 

 Eksterne lenker 

 Kalkulator for utregning av lengden på skumringen 
 Formler for utregning av tiden for skumringen 

Kategori:tider av døgnet
Kategori:Solen
Kategori:Artikler i astronomiprosjektet
Kategori:Optiske fenomener